32003R0607
L 086/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 607/2003 НА КОМИСИЯТА
от 2 април 2003 година
за изменение на Регламент (ЕО) № 2007/2000 на Съвета и Регламент (ЕО) № 2497/2001 на Комисията с цел да се вземе под внимание Регламент (ЕО) № 1832/2002 за изменение на приложение I към Регламент (ЕИО) № 2658/87 на Съвета за тарифата и статистическата номенклатура, както и за Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2007/2000 на Съвета от 18 септември 2000 г. относно въвеждане на изключителни търговски мерки в полза на страни и територии, участващи или свързани с процеса на стабилизиране и асоцииране, осъществяван от Европейския съюз, за изменение на Регламент (ЕО) № 2820/98 и за отмяна на Регламенти (ЕО) № 1763/1999 и (ЕО) № 6/2000 (1), последно изменен с Регламент (ЕО) № 2487/2001 (2), и по-специално членове 9 и 10 от него,
като взе предвид Регламент (ЕО) № 2248/2001 на Съвета от 19 ноември 2001 г. относно някои процедури за прилагане на Споразумението за стабилизиране и асоцииране между Европейските общности и техните държави-членки, от една страна, и Република Хърватска, от друга страна, и за прилагане на Временното споразумение между Европейската общност и Република Хърватска (3), последно изменен с Регламент (ЕО) № 2/2003 на Съвета (4), и по-специално членове 4 и 5 от него,
като има предвид, че:
(1)
Регламент (ЕО) № 1832/2002 на Комисията от 1 август 2002 г. за изменение на приложение I към Регламент (ЕИО) № 2658/87 на Съвета за тарифата и статистическата номенклатура, както и за Общата митническа тарифа (5), извършва промени в номенклатурата за някои риболовни продукти, обхванати от Регламент (ЕО) № 2007/2000, както и от Регламент (ЕО) № 2497/2001 на Комисията от 19 декември 2001 г. за разкриване и администриране на тарифни квоти на Общността за някои риби и рибни продукти с произход от Република Хърватска (6). С оглед на яснота, в Регламент (ЕО) № 2007/2000 и Регламент (ЕО) № 2497/2001 следва да бъдат внесени съответните корекции.
(2)
Гореспоменатите корекции следва да се прилагат от датата на влизане в сила на Регламент (ЕО) № 1832/2002.
(3)
Мерките, предвидени в настоящия регламент, съответстват на становището на Комитета по митническите кодове,
ПРИЕ НАСТОЯЩИЯ РЕГЛАМЕНТ:
Член 1
Във втората колона на приложение I към Регламент (ЕО) № 2007/2000 за ред № 09.1571 се внасят следните изменения:
-
код по КН „0302 11 90“ се заменя с кодове по КН „0302 11 20“ и „0302 11 80“,
-
код по КН „0303 21 90“ се заменя с кодове по КН „0303 21 20“ и „0303 21 80“,
-
код по КН „0304 10 11“ се заменя с кодове по КН „0304 10 15“ и „0304 10 17“,
-
код по КН „0304 20 11“ се заменя с кодове по КН „0304 20 15“ и „0304 20 17“.
Член 2
Приложението към Регламент (ЕО) № 2497/2001 се изменя, както следва:
а)
за ред № 09.1581, във втората колона,
-
код по КН „0302 11 90“ се заменя с кодове по КН „0302 11 20“ и „0302 11 80“,
-
код по КН „0303 21 90“ се заменя с кодове по КН „0303 21 20“ и „0303 21 80“,
-
код по КН „0304 10 11“ се заменя с кодове по КН „0304 10 15“ и „0304 10 17“,
-
код по КН „0304 20 11“ се заменя с кодове по КН „0304 20 15“ и „0304 20 17“;
б)
за ред № 09.1584, за код по КН „ех 0301 99 90“, в третата колона, подраздел „23“ от ТАРИК се заменя с подраздели „15“ и „17“ от ТАРИК.
Член 3
Настоящият регламент влиза в сила на третия ден след датата на публикуването му в Официален вестник на Европейския съюз.
Прилага се от 1 януари 2003 г.
Настоящият регламент е задължителен в своята цялост и се прилага пряко във всички държави-членки.
Съставен в Брюксел на 2 април 2003 година.